mez

Kúpou sušičky ovocia a zeleniny ste sa dostali do stále rastúcej skupiny tých, ktorí znovuobjavili výhody a úspory domáceho sušenia potravín. Novozélandská sušička ovocia a zeleniny Vám prináša najnovšie technológie, nové možnosti, dovolí sušiť ľahšie a rýchlejšie podľa potrieb Vašej chuti a kuchyne.

Asi predpokladáte, že dostanete úplne presný návod, ako sa jednotlivé druhy potravín sušia. Je však mnoho faktorov, ktoré majú na sušenie vplyv. Sú to atmosferické podmienky, nadmorská výška, teplota v miestnosti, obsah vody v sušených potravinách, alebo bylinách, predchádzajúca príprava a pod.

Preto záleží na Vašej skúsenosti – čím viac usušíte, tým dokonalejšie to budete vedieť.

HYDRAFLOW INDUSTRIES LIMITED

26 Montgomery Crescent

P.O. BOX 40-281 UPPER HUTT NEW ZEALAND

Záručné podmienky a servis

1. Záručná doba sušičiek je 12 mesiacov odo dňa nákupu alebo prevzatia zásielky pri predaji na dobierku.

2. Počas záručnej doby má užívateľ nárok na bezplatné odstránenie vád výrobku.

3. Poškodenie výrobku spôsobené jeho nevhodným použitím nie je vadou výrobku.

4. Vadami výrobku ďalej nie sú poškodenia vzniknuté:

· nedodržaním bezpečnostných predpisov na používanie výrobku,

· mechanickým poškodením následkom pádu, nárazom, pri preprave apod.,

· neoprávneným zásahom do elektrickej, alebo mechanickej časti výrobku,

· vniknutím cudzích predmetov alebo sušenej náplne do vnútorného priestoru základnej jednotky.

5. Vadou výrobku nie je opotrebovanie primerané dobe používania výrobku.

6. K záručnej oprave musí byť predložený riadne vyplnený Záručný list s výrobným číslom zhodným s číslom na základnej jednotke.

7. Nárok na odstránenie vád výrobku uplatňujte u predávajúceho, u ktorého bol výrobok zakúpený.

Návod na použitie

Predpisy na použitie sušičiek

1. Prečítajte si podrobne celý návod, hlavne zásady pre bezpečnosť prevádzky a podmienky záruky.

2. Nepoužívajte sušičku k iným účelom, než k sušeniu ovocia, zeleniny, húb, bylín a kvetov.

3. Sušičky sa zapínajú a vypínajú zapnutím prívodnej elektrickej šnúry do zásuvky. Sušičky nemajú samostatný sieťový vypínač, nevypínajú sa gombíkom termostatu!

4. Ak sušičku zapínate prvýkrát, presvedčte sa, či sa ventilátor v prístroji otáča. Zistíte to zrakom alebo sluchom. Ak sa ventilátor neotáča, vypnite okamžite prístroj a vráťte ho Vášmu dodávateľovi.

5. Potraviny na sušenie ukladajte na sitá skôr, ako ich začnete stohovať (ukladať na seba) na základnú jednotku sušičky.

6. Používajte iba doplnky dodávané výrobcom.

7. Chráňte sušičky a sitá pred pádmi na zem alebo na stôl i z malej výšky a pred pádom predmetov na ne.

8. Pri umývaní sít postupujte obzvlášť opatrne, aby nedošlo k prelomeniu mriežky sita. Viac je o údržbe sušičiek v časti „Údržba sušičiek“.

9. Chráňte sušičky pred otvoreným ohňom a horúcimi predmetami.

10. Nenechávajte sušičky na zemi v prachu a vlhku, nepoužívajte ich na otvorených priestranstvách.

Bezpečnostné predpisy

Pri akomkoľvek použití sušičiek musíte vždy dodržiavať tieto predpisy:

· pri akejkoľvek manipulácii so sušičkou (čistenie, prenášanie apod.) musí byť prívodná elektrická šnúra vytiahnutá zo zásuvky, t. j. sušička musí byť bezpodmienečne vypnutá,

· sušička, prívodná šnúra ani zástrčka nesmú prísť do styku s vodou, alebo inou tekutinou,

· chráňte sušičky pred vniknutím vody, tekutín, sušených potravín a cudzích predmetov do akéhokoľvek otvoru základnej jednotky,

· ak pripravujete na sušenie pastovité potraviny, fóliovú misku položte na sito, nalejte do misky náplň a až potom stohujte sitá na sušičku,

· nenechávajte visieť šnúru cez okraj stolu alebo pultu, neklaďte ju na horúce predmety a žiadne predmety neklaďte na šnúru,

· nepoužívajte sušičku, ak má poškodenú šnúru alebo zástrčku, ak sa vyskytne porucha alebo pri akomkoľvek inom poškodení,

· pri akejkoľvek poruche elektrického zariadenia sušičky ju osobne alebo poštou doručte k vyskúšaniu, nastaveniu alebo oprave; sušičky môže opravovať len organizácia, poverená dovozcom.

Základné údaje

Popis prístrojov

Sušičky sa skladajú zo základnej jednotky (vnútri je ventilátor a výhrevná špirála s termostatom), sít, veka a príslušenstva. Súčasťou dodávky je 5 sít, 1 fóliová miska, 1 sieťka.

Vetracími otvormi v základnej jednotke sa nasáva vzduch, ohrieva sa na termostatom nastavenú teplotu a systémom rozvádzacích komôrok po obvode sít sa vháňa do vnútorného priestoru jednotlivých sít. Stredovým otvorom sít a veka je časť vzduchu vytláčaná von, časť sa nasáva späť, dohrieva sa a vháňa do priestoru sít.


Max. príkon
500 W


Priemerný príkon
100 až 200 W

(podľa teploty a obsahu

vody)


Rozsah teplôt
35 °C až 60 °C


Kapacita jedného sita
0,4 kg až 0,5 kg


Priemer sušičky a sit
325 mm


Výška (s 5 sitami)
260 mm

Nastavenie teplôt sušenia a doporučené teploty pre sušenie sú uvedené na s. 7.

 Zvýšenie sušiacej kapacity: Sušičky sú konštruované ako stavebnicové prístroje tak, aby bolo možné dokupovaním ďaľších sít rozširovať ich sušiacu kapacitu. Pri rozšírení sušičky na 15 sít sa nezvyšuje príkon sušičky a čas sušenia sa nepredlžuje. Výrobca nedoporučuje používať viac sít s ohľakom na zaistenie správneho prúdenia vzduchu i z dôvodu únosnosti základnej jednotky a stohovacej pevnosti sít.

Zdravotná nezávadnosť

Diely sušičiek, ktoré prichádzajú pri bežnom použití do styku s poživatinami, sú vyrobené z plastov kategórie zdravotnej nezávadnosti „N“ (pre všeobecné použitie) podľa Záväzného opatrenia Ministerstva zdravotníctva SR č. 36 Hygienické požiadavky na plastické látky prichádzajúce do styku s poživatinami.

Príslušenstvo

Fóliová miska: Je určená na sušenie pastovitých náplní na záviny (stočené usušené placky).

Sieťka: Vyberateľná pružná vložka s jemnými očkami na sušenie drobných kúskov. Jej použitie zároveň uľahčuje umývanie sít.

Ako používať sušičky

1. Zoberte sitá a oddeľte ich od seba. Pred použitím ich umyte teplou vodou so saponátom a dobre opláchnite.

2. Kúsky potravín položte oddelene vedľa seba na sito. Ak sušíte pastovité náplne, potrite zľahka fóliovú misku stolovým olejom a presvedčte sa, či hmota nepreteká cez okraj.

3. Nastavte na termostate požadovanú teplotu sušenia. Zapnite prístroj a nechajte ho chvíľu zahriať.

4. Ak máte všetky sitá pripravené, položte ich na sušičku. Na sušičku neklaďte pri sušení prázdne sitá.

5. Nevypínajte prístroj, pokiaľ sušenie neskončí.

6. Po ukončení sušenia vytiahnite zástrčku zo zásuvky.

Základné pokyny a rady pre sušenie

Záznamy o sušení: Záznamy o vlhkosti, hmotnosti, dĺžke sušenia a teplotách pomôžu pri opakovanom sušení. Tieto záznamy môžu byť veľmi jednoduché (ako nálepky na pohároch).

Používajte kvalitné potraviny: Najlepšie výsledky dosiahnete iba s kvalitnými potravinami. Používajte ovocie správne zrelé, aby ste zachovali čo najvyššiu nutričnú hodnotu. Nikdy nepoužívajte na sušenie nahnité alebo plesnivé ovocie, zeleninu a pod. a to ani po vykrojení a očistení.

Príprava: Pre zachovanie chuti a nutričnej hodnoty používajte iba kvalitné ovocie. Dôkladne ho umyte, odstráňte mäkké, alebo pokazené miesta, nakrájajte ich a tam, kde je to doporučené, ich predbežne spracujte.

Množstvo náplne na site: Je obtiažne stanoviť optimálne množstvo náplne, všeobecne však doporučujeme 0,5 kg na jednom site.

Doporučená veľkosť: Pre kusovú náplň sa doporučuje hrúbka asi 5 mm. Pracujte rýchlo, aby sa uchovala nutričná hodnota a náplň nevysychala. Rovnaké druhy náplne krájajte na pokiaľ možno rovnaké kúsky (napr. banány, paradajky apod.). Uľahčí to v budúcnosti prípravu jedál. Podľa receptu budete potrebovať napr. dva banány. Ak banán krájate vždy na dvadsať plátkov, viete, že ich na prípravu budete potrebovať štyridsať.

Predhrievanie: Nadstavte doporučenú teplotu sušičky a zapnite ju chvíľu pred vložením prvého sita. Vlhkosť v potravinách zníži teplotu v prístroji. Nedoporučujeme na vyrovnanie tohoto poklesu nastavovať teplotu vyššiu. Ak by ste zabudli teplotu znížiť, náplň sa obvykle zničí.

Nastavenie teploty sušenia

Sušička sa zapne do zásuvky. Rozsvieti sa červená kontrolka sušiaceho režimu LOW. Stlačením zeleného tlačítka sa prepne na režim MEDIUM, dalším stlačením zeleného tlačítka sa prepne na režim  HIGH. Voľba režimov prebieha po každom stlačení zeleného tlačítka v cykle LOW – MEDIUM – HIGH – LOW.

Označenie
Symbol na sušičke
Teplota
Vhodné pre

LOW

35 °C – 40 °C
byliny, korenie, kvety

MEDIUM

50 °C – 55 °C
ovocie, zelenina, huby, záviny

HIGH

56 °C – 60 °C
hotové jedlá

Predbežná úprava: Zeleninu môžeme blanšírovať, čím sa zabráni enzymatickej reakcii, ktorá spôsobuje stratu chuti. Viac o úpravách ovocia pred sušením je uvedené v časti „Sušenie ovocia“. Predbežná úprava neni pre ovocie nutná, zlepšuje však vzhľad potravín, zvyšuje ich životnosť a niekedy i nutričnú hodnotu. Niektoré druhy ovocia (figy, slivky, hrozno a čučoriedky) majú ochranný voskový povlak. Aby sme u nich urýchlili sušenie, ponoríme ich tesne pred sušením na 1 až 2 min do horúcej vody. Povlak sa odstráni a sušenie bude trvať kratší čas. Po vytiahnutí z horúcej vody ovocie opláchnite ešte studenou vodou. V niektorých prípadoch, napr. pri hrozne, stačí plody rozpoliť a položiť ich na sitá šupkou dolu.

Čas sušenia: Čas sušenia závisí na množstve na site, hrúbke plátkov, vlhkosti a teplote okolitého vzduchu a hlavne na obsahu vody v potravinách. Veďte si záznamy.

Skladovanie a označovanie: Usušené potraviny si zachovajú jednu tretinu až jednu dvanástinu pôvodnej hmotnosti. Nádoby chráňte pred vlhkosťou a hmyzom. Vhodnými skladovacími nádobami sú zaváracie poháre, nádoby s kovovými uzatváracími viečkami, varné sáčky atd. Potraviny v plastových sáčkoch uchovávajte v pevných nádobách, chránených proti hmyzu. Nádoby plňte až po okraj, aby ste zabránili vnikaniu vzduchu. Pri balení dávajte pozor, aby ste potraviny nerozpučili. Vhodnejšie sú skôr malé nádoby, pretože pri každom otvorení vniká dovnútra vlhkosť zo vzduchu. Nádoby si môžete označovať nálepkami s obsahom, dátumom a časom sušenia, hmotnosťou, atd.

Pravidelná kontrola vlhkosti: Prvý týždeň po sušení občas nádobkou zatraste, aby ste sa presvedčili, že obsah nenavlhol. Neskôr uložené potraviny občas kontrolujte a ak zvlhnú, presušte ich.

Skladovacie priestory: Potraviny skladujte na chladnom, suchom a tmavom mieste. Odporúčaná teplota je 5 °C až 20 °C.

Použitie sušených potravín: Existuje niekoľko spôsobov, ako dosiahnúť pôvodný stav potravín. Neni nutné u všetkých druhov – sušené ovocie a záviny sú výbornou pochúťkou, zelenina sa môže pridávať do polievok, minútok, dusených a iných jedál. Taktiež byliny používame v suchom stave, obvykle na bylinkové čaje. Ďaľším spôsobom je rehydratácia (nasiaknutie vody) sušeného ovocia: Pri rehydratácii ovocia platí všeobecné pravidlo, že na jednu šálku ovocia sa naleje jedna šálka vody. Nechá sa 5 min stáť a potom sa spracuje podľa receptu. Pri namáčaní nepridávajte do vody soľ ani cukor. Vodu, ktorá zostane po namáčaní, používajte na prípravu jedál – obsahuje vitamíny, chuťové a výživné látky. Posledným spôsobom rehydratácie je varenie. Ovocie a zelenina sa varia vo vode, mäsových vývaroch, alebo šťavách, alebo sa dávajú priamo do jedál, ktoré boli zaliate vodou. Bežne sa dáva pol šálky sušenej zeleniny namiesto šálku zeleniny čerstvej. Ďalej uvádzame priemerné ekvivalenty sušených potravín:

Priemerný výťažok sušenia z čerstvej zeleniny

Čerstvé
Sušený ekvivalent

1 cibuľa
1,5 lyžice prášku z cibule,
1/4 šálky nasekanej sušenej cibule

1 šálka mrkvy
4 lyžice prášku z mrkvy

1 zelená paprika
1/4 šálky plátkov papriky

1 šálka špenátu
1 lyžica prášku zo špenátu

1 stredná paradajka
1 lyžica prášku z paradajok

Sušené potraviny po rehydratácii nebudú samozrejme vyzerať presne ako čerstvé. Napr. paradajky budú vhodné na varenie, omáčky, paradajkový pretlak – nebudú však vzhľadom pripomínať úplne čerstvé paradajky. Pri troške fantázie nájdete mnoho spôsobov, ako rehydratované potraviny použiť.

Nezabudnite, že sušené ovocie po rehydratácii je sladšie než čerstvé a preto ich prisladzujte radšej menej, alebo vôbec.

Údržba sušičiek

Na čistenie sušičiek používajte vodu s teplotou maximálne 60 °C. Nikdy nepoužívajte na čistenie kovové predmety, drôtenky (ani plastové), alebo abrazívne prostriedky (piesok na riady apod.)

Veko, sitá a sieťky: Namočte ich na niekoľko minút do teplej vody, alebo do vody s neagresívnym saponátom. Mäkkou kefkou odstráňte zbytky sušenej náplne.

Fóliové misky: Odstráňte zbytky sušenej náplne papierovou servítkou a ak je to nutné, umyte ich teplou vodou. Nepoužívajte žiadne čistiace prostriedky!

Základné jednotky: Čistite je zásadne len na povrchu mäkkou vlhkou handričkou, alebo hubou. Do jednotky nesmie pri čistení vniknúť voda.

Sušenie ovocia

Pre dosiahnutie dobrých výsledkov si vyberajte čerstvé, zrelé ovocie s najvyšším obsahom cukru a živín.

Príprava: Ovocie dôkladne umyte, usušte, odstráňte poškodené miesta, jadrá, stopky a kôstky. Môžete ich aj olúpať. Pracujte rýchlo, aby ste uchovali všetky živiny, nakrájajte kúsky hrubé asi 5 mm. Poukladajte ich vedľa seba na sito a po naplnení síta je položte na sušičku, predhriatu na 55 °C.

Spracovanie ovocia pred sušením obmedzí zhnednutie niektorých druhov ovocia (napr. jabĺk a hrušiek) a zvýši ich životnosť.

Prírodné spracovanie pred sušením: Kúsky ovocia sa ihneď po nakrájaní ponoria asi na 5 min do citrónovej alebo ananásovej šťavy, osušia sa a až potom sa sušia.

Spracovanie v kyseline citrónovej: Rozpusťte v 2 l vody jednu lyžicu kyseliny a na 5 min do nej ponorte ovocie. Dôkladne osušte a položte na sitá určené na sušenie.

Test suchosti: Dobre usušené ovocie je vláčne a ohybné bez vlhkých miest. Usušené potraviny by mali obsahovať menej ako 5 % vody, pokiaľ v nich nie sú konzervačné prísady. Jednoduchým testom suchosti je nechať kúsok ovocia vychladnúť, rozpoliť a rozpučiť. Ak sa objavia kvapky vody, znamená to, že ovocie nie je suché. Čím je potravina suchšia, tým dlhšie vydrží, ale dlhšie tiež rehydratuje, t. j. nasáva vodu pri spracovaní.

Rehydratácia sušeného ovocia: Väčšinu sušeného ovocia je možné jesť rovno v suchom stave. Sušené ovocie do koláčov a dusených jedál dajte na 5 min do horúcej vody (na jednu šálku ovocia jedna šálka horúcej vody). Ovocie na prípravu zmrzlín, krémov, mliečnych koktailov nechajte 5 až 10 min v 3/4 šálky horúcej vody. Aby dlho skladované ovocie zmäklo, namočte ho na 15 sekúnd do horúcej vody a potom osušte.

Tabuľka pre sušenie ovocia

Ovocie ukladajte len do jednej vrstvy.

Obvyklá teplota sušenia je 55 °C — MEDIUM.

Čas sušenia závisí na mnohích faktoroch (objem potravín, hrúbka plátkov, vlhkosť a teplota okolitého prostredia, obsah vody v potravinách apod.).

Druh
Príprava
Predbežná úprava
Čas su​šenia
Cha​rakter
Použitie

Jablká
Pevné, zrelé plody, umyť, odstrániť skazené miesta, na​krájať na 5 mm kúsky
Namočiť na 2 min do roz​toku, vysušiť
8–10 h 
Pružný
Jablkové šťavy, müsli, koláče, knedlíky, alebo pražené lu​pienky

Marhule
Zrelé, pevné, rozpo​liť, odkôstkovať alebo rozštvrtiť
Na 2 min do roztoku, vysu​šiť alebo bez úprav
10–28 h 
Pružný
Sušené, alebo namočené do dezertov, müsli, mäsitých jedál, alebo štiav

Banány
Zrelé plody s hne​dými škvrnami na šupke (vysoký ob​sah cukru a málo škrobu). Olúpať, 5 mm kúsky, alebo pozdĺžne
Bez úprav, alebo na chvíľu namo​čiť do citróno​vej šťavy
12–16 h 
Krehký
Müsli, jedlá pre deti, koláče

Čučo​riedky
Zrelé, umyť, od​strániť stopky
30-60 s do tep​lej vody, po​tom do stude​nej
24–36 h 
Tuhý
Mliečne kokta​ily, zmrzliny, jogurty, müsli, koláče

Čerešne
Tvrdé, šťavnaté, umyť, odstopkovať, rozpoliť, odkôstko​vať, šupkou dolu na sito
Nie je nutná, 30-60 s do tep​lej vody, po​tom do stude​nej
12–24 h 
Tuhý
Ako svačinka, na koláče, zmrz​liny

Citrusy
Umyť, nakrájať, môžeme olúpať
Bez úprav
16–18 h 
Krehký
Svačinka, ochu​covadlá v prášku

Kôra z ci-trusov
Chemicky čistá, nepoškodená, umyť, odstrániť horúcu bielu šupku
Bez úprav
4–8 h 
Tuhý
Do koláčov, pu​dingov, čoko​lády

Rýbezle: 
Pevné a zrelé, bez zrniečok (červené – nevhodné, čierne – ideálne)
Bez úprav
8–10 h 
Tuhý
Sladké knedlíky, sušienky

Figy
Zrelé, umyť rozpo​liť, rozštvrtiť alebo nakrájať podľa veľ​kosti. Položiť šup​kou dolu
Bez úprav
10–30 h 
Tuhý
Dusené, ovocný šalát, puding, koláče

Hrozno
Lepšie bez zrniečok, zrelé, umyť, odstrá​niť stopky, usušiť rozpolené plody
Bez úprav, alebo na 1-2 min do teplej vody
20–30 h 
 
Pružný
Svačinka, vare​nie, dolky, obil​niny

Kiwi
Zrelé a tvrdé, olú​pať, 5 mm kúsky
Bez úprav
8–10 h
Pružný
Svačinky, du​sené jedlá, ovocné šaláty

Bros​kyne
Veľké pevné plody, v žiadnom prípade nezrelé, umyť, olú​pať, rozpoliť, odkôs​tkovať, 5 mm plátky
2 min namo​čiť, vysušiť - alebo bez úprav
8–16 h 
Tuhý, ohybný
Svačinky, du​sené jedlá, ko​láče, chutney

Hrušky
Umyť a olúpať, 5 mm plátky
2 min namo​čiť, osušiť, alebo bez úprav
8–10 h 
Tuhý, ohybný
Dusené ovocie, ovocné šaláty. dezerty, vý​borné svačinky so syrom

Ananás
Čerstvé, zdravé kúsky, nikdy nie prezrelé, olúpať, od​strániť vlákna, 5 mm
Bez úprav
14–18 h 
Pružný
Müsli, puding, ako svačinka, prášok ako sla​didlo

Slivky
Sladké, zrelé, umyť, rozpoliť, odkôstko​vať, 5 mm plátky, alebo štvrťky
Bez úprav
10–20 h 
Tuhý
Sladká sva​činka, alebo v kombinácii s iným ovocím, do pudingov

Maliny
Mladé a čerstvé, ni​kdy nie prezreté, umyť až tesne pred sušením, osušiť, ideálne na rolády


Bez úprav
10–14 h 
Krehký
Sirupy, obil​niny, koláče, do koktailov a zmrzlín

Rebar​bora
Pevné, červené, rovné, očistiť, umyť, 25 mm plátky
Bez úprav
8–14 h 
Tuhý, krehký
Do koláčov, na dusenie, do ovocných závi​nov

Jahody
Pevné, červené plody, umyť, od​stopkovať, 5 mm plátky
Bez úprav
7–12 h
Krehký
Müsli, mliečne koktaily, zmrz​lina, koláče

Priemerné výťažnosti z 10 kg ovocia

Jablká, marhule, broskyne


1,5 kg

Čerešne, hrušky, banány


2,0 kg


Sušenie zeleniny

Na sušenie používajte čerstvú, krehkú zeleninu. Rovnako ako ovocie, musí byť zelenina dozretá a suší sa čo najskôr, aby nestratila nič z výživnej hodnoty.

Príprava: Zeleninu umyte a odstráňte skazené kúsky. Zelenina sa suší pri teplote 55 °C. Ak je teplota v sušičke príliš vysoká, môže zelenina stvrdnúť. Vysoká teplota uvarí vonkajšie časti zeleniny a vlhkosť je tak uzavaretá dovnútra. Vlhkosť sa nemôže vypariť, zelenina má potom mdlú, trpkú chuť a nezostáva nič iné, len zeleninu vyhodiť.

Blanšírovanie (tepelné spracovávanie) pred sušením: Zeleninu, ktorá sa varí dlho, je lepšie pred sušením blanšírovať. Blanšírovanie zníži množstvo mikroorganizmov, ktoré spôsobujú kazenie, zastavuje deštruktívne chemické zmeny, uchováva farbu a všeobecne urýchľuje sušenie, pretože povrch zeleniny spórovatie. Výhodnejšie je blanšírovanie v pare ako vo vode, pretože dochádza k menšej strate vo vode rozpustných vitamínov a minerálnych látok. Zelenina, ktorá sa rýchlo ohreje, napr. paradajky, sa nemusia blanšírovať.

Blanšírovanie v pare: Do hrnca s tesne priliehajúcou pokrývkou nalejte asi 20 mm vody a uveďte ju do prudkého varu. Nakrájanú zeleninu vložte v cedníku do hrnca, prikryte ho pokrývkou a duste v pare po dobu, uvedenú v tabuľke. Potom zeleninu ochlaďte v studenej vode, nechajte ju odkapkať a položte na sito.

Príprava v mikrovlnnej trúbe: Vložte nakrájanú zeleninu v nádobe do mikrovlnnej trúby a nechajte ju tam asi 3/4 času, potrebného na jej úplné uvarenie. Dyňa sa nemusí lúpať, iba sa zbaví semienok a dá do trúby. Potom sa roztrie na kašu a odmerajú sa 2 šálky zmesi do každého zásobníku. Červenú repu očistite a nakrájajte na kocočky ešte pred vložením do trúby a dokonale ju uvarte.

Skúška suchosti: Zeleninu pred skúškou nechajte vychladnúť. Mala by byť tvrdá a pevná, bez mäkkých miest. Najlepšie ju vyskúšate dotykom – vezmite kúsok do ruky a skúmajte jeho štruktúru, rozpoľte ho a ak sa nikde neobjaví voda, je tento kúsok dostatočne suchý a vhodný pre skladovanie.

Rehydratácia zeleniny: Do šálky so zeleninou pridajte 1 a 1/2 šálky vody, nechajte stáť asi 15 min a potom ju upravte bežným spôsobom.

Prášková sušená zelenina: Je ideálna ako prísada do polievok, do minútok, ako detská strava, alebo ju môžete pridávať do šalátov. Usušte ju bežným spôsobom a potom zmixujte na prášok.

Tabuľka pre sušenie zeleniny

Zeleninu ukladajte len do jednej vrstvy.

Obvyklá teplota sušenia je 55 °C — MEDIUM.

Rôzne potraviny sa sušia rôzne dlhý čas. Závisí to na veľkosti dávky na site, hrúbke plátkov, vlhkosti a teplote prostredí a hlavne na obsahu vody v plodoch samotných. Veďte si záznami o vaších osobných skúsenostiach.

Druh
Príprava
Predbežná úprava
Čas sušenia
Charak​ter
Použitie

Zelené fazuľky
Nakrájať po​zdĺžne na drobné kúsky (franc. spôsob)
Blanšírovať v pare, pokiaľ ne​spriehľadnie. Dajte do stude​nej vody.
4–6 h
Krehký
Zeleninová prí​loha, do polievok, dusené jedlá, mi​nútky

Čer​vená repa
Umyť, rozkrájať na 10 mm kúsky
Uvariť do mäkka. Nechať vychladnúť.
10–12 h
Krehký
Ako zelenina — do boršču, alebo suché ako chrumkavá sva​činka so syrom

Kel ru​žičkový
Mladé ružičky rozpoliť
3 min blanšíro​vať, do studenej vody
8–14 h
Krehký
Obložiť syrom, sladkou alebo kyslou omáčkou

Mrkva
Umyť, očistiť, na kolieska,  ko​cočky alebo strúhať


5 min blanšíro​vať, do studenej vody
8–10 h
Tuhý
Ako zelenina do šalátov, mrkvový koláč

Karfiol
Mladý a biely, umyť, 5–8 mm kúsky, namočiť do slanej vody kvôli hmyzu
3 min blanšíro​vať do studenej vody
8–10 h
Krehký
Sušený karfiol je hnedý, po namo​čení je krémový. Podáva sa so sy​rom alebo majo​nézou

Zeler
Mladý a krehký, krájať na kúsky 5 mm
Nie je nutná
6–8 h
Krehký
Polievky, dusené jedlá, ako prášok, zmiešať so soľou

Uhorky
Nelúpať, na ko​lieska 5 mm
Nie je nutná
6–8 h
Krehký
Ako chipsy

Listová zele​nina 
Čerstvé a jasno zelené. Umyť a otrhať listy (kel, kapusta, špe​nát).
Blanšírovať v pare, uložiť iba jednu vrstvu na sito
4–8 h
Krehký
Rozdrviť na prá​šok, do smotano​vých, zelenino​vých polievok a dusených jedál, pridať citrónovú šťavu. 

Huby
Čerstvé
Nenamáčať, očistiť, 5 mm plátky (klobúky i nožičky), malé nechať celé
5–8 h
Tvrdý až chrum​kavý
Omelety, omáčky, mi​nútky, polievky

Cibuľa
Olúpať, odrezať vršky, 5 mm plátky alebo ko​lieska, nesušiť zároveň s inou zeleninou
Bez úprav
6–10 h
Chrum​kavý
Do polievok, ša​látov, varených jedál. Skladujte ako prášok alebo plátky

Hrášok
Mladý a krehký, vylúpať a umyť
Napariť
5–8 h
Krehký
Do polievok, du​sených jedál, alebo zmiešasť s inou zeleninou

Pap​riky
Čerstvé, rovné, 5 mm prúžky alebo kolieska, odstrániť se​mienka
Bez úprav
5–10 h
Krehký
Minútky, po​lievky, pizza

Zemiaky
Umyť, očistiť, 5 mm kúsky alebo nastrúhať, či nakrájať na ko​cočky
5 min blanšíro​vať, spriehľad​nejú, ale sú stále pevné. Namoče​ním do vody od​strániť škrob
8–12 h
Chrum​kavý
Kocočky použiť do polievok a du​sených jedál








Para​dajky
Zrelé, pevné, jasno červené, radšej kyslejšie. Umyť, 5 mm plátky. Ak počas sušenia tmavnú, znížte teplotu o 5 °C
Bez úprav
8–10 h
Tuhý až chrum​kavý
Vhodné na všetky jedlá, kde sa používajú pa​radajky. Ako prášok do šalá​tov, polievok a omáčok, tiež na paradajkovú šťavu

Cukety
Mladé krehké plody, umyť, od​rezať vršky, na​krájať pozdĺžne 5 mm plátky
Blanšírovať 2 min
7–10 h
Tuhý až chrum​kavý
Ako chipsy, do polievok a minú​tok

Priemerná výťažnosť z 10 kg čerstvej zeleniny

Kapusta, zeler, cibuľa, špenát


1,0 kg

Fazule, červená repa, mrkva, paradajky 

1,5 kg

Hrášok, zemiaky



2,0 kg

Ovocné a zeleninové záviny

Záviny sú sušené stočené placky zo sladkého alebo neochuteného kašovitého ovocia alebo zeleniny, ktoré vznikajú rozotretím pastovitej náplne na ľahko naolejovanú fóliovú misku.

Náplň roztierajte na fóliovú misku, ktorá je položená na site, vždy mimo prístroj, aby hmota nevnikla do vnútra, a potom sito položte opatrne na sušičku.

Príprava: Rozmixujte alebo rozotrite najlepšie mierne prezreté ovocie alebo zeleninu na kašu pevnej konzistencie, pridajte čajovú lyžičku medu na jednu šálku kaše a rozotrite zmes rovnomerne. Plody sa môžu zmiešať i so šupkami, s výnimkou broskýň a hrášku. Niektoré plody, ako napríklad jablká, marhule a broskyne, oxidujú rýchlejšie, skráťte preto čo najviac dobu prípravy. Bobuľovité ovocie s veľkými zrniečkami je vhodné po roztlačení na kašu prepasírovať. Placka by mala byť v strede asi 3 mm hrubá, na okrajoch asi 5 mm. Závin je hotový, keď sa stred prestane lepiť na dotyk. Niektoré záviny z bobuľovitého ovocia sa vždy budú trochu lepiť.

Záviny vyberajte ešte teplé, aby sa neprilepili k fóliovej miske. Stáčajte ich a baľte do plastových obalov a potom skladujte vo vzduchotesnej nádobe. Skladovanie v chladničke či v mrazničke predĺži životnosť.

Ovocné záviny sa môžu používať ako výborná desiata či olovrant. Zmiešaním závinu s horúcou vodou v pomere 3:1 získate džem bez cukru.  Spotreba náplne na jednu misku je 1 a 1/2 šálky.

Skúška suchosti: Záviny sú suché, ak nie sú na nich žiadne vlhké škvrny. Ak sa záviny lámu, sú presušené.

Doporučená kombinácia ovocných závinov

Obvyklá teplota sušenia je 55 °C — MEDIUM.

Čas sušenia je 8–12 h.

Ovocie
Kombinácie
Korenie a príchute
Prílohy

Jablká
Banány, ďatle, broskyne, hrušky slivky, hrozienka, bobuľovité ovocie
Škorica, med, zmes korení, muškátový orech, šťava z citrónu, pomaranče, jahody
Orechy, kokosové orechy

Marhule
Jablká, banány, ďatle, ananás
Brandy, med, citrónová šťava muškátový orech, hnedý cukor
Orechy

Banány
Jablká, marhule, čučoriedky, hrozno, arašidové maslo, citrónová a pomarančová kôra, maliny
Citrónová šťava, muškátový orech, vanilka, med, zázvor, muškátový kvet
Kokosové orechy, orechy

Čučoriedky
Banány
Citrónová šťava


Čerešne
Jablká, banány, maliny, rebarbora
Med, citrónová šťava, mandľová esencia
Mandle, kokosové orechy

Brusnice
Jablkové pyré, banány, ďatle, pomaranče
Med, pomarančová kôra


Hrozno
Jablká, banány
Med, pomarančová kôra


Nektarinky

Med, citrónová šťava
Orechy

Pomaranče
Banány, hrušky
Škorica, med, citrónová šťava, muškátový orech
Kokosové orechy

Broskyne
Jablká, ananás
Škorica, citrónová šťava, muškátový orech, med
Orechy

Hrušky
Jablká, banány, pomaranče
Škorica, citrónová šťava, muškátový orech
Kokosové orechy

Ananás
Banány, pomaranče
Škorica, med
Kokosové orechy

Slivky
Jablká, ďatle, hrozienka
Med, citrónová alebo pomarančová šťava
Sezamové semienka

Dyňa

Hnedý cukor, škorica, klinčeky, zázvor, med, muškátový orech


Maliny
Jablká, banány
Med


Rebarbora
Jahody, jablká
Cukor, med


Jahody
Banány, rebarbora, ananás
Škorica, med, citrónová šťava, muškátový orech, muškátový kvet
Kokosové orechy, šľahačka

Jogurt
Akékoľvek ovocie uvedené vyššie



Sušenie bylín a korenín

Byliny sa veľmi ľahko pestujú, pretože nevyžadujú mnoho miesta a starostlivosť. Usušené ich máte k dispozícii po celý rok. Listy zbierajte mladé a krehké, sú potom aromatickejšie. Struky so semenami sa zbierajú pred otvorením, aby ich slniečko nevysušilo. Ak si chcete nasušiť kvety, zbierajte ich skôr, než sú v plnom kvete.

Väčšina bylín a korenia sa môže sušiť so stonkou. Semená a listy sa ľahšie oddeľujú v suchom stave. Byliny sa sušia pri teplote do 35 °C, korenie nie je tak chúlostivé a môže sa sušiť pri teplote 40 °C. Pred uložením ich popíšte, pretože v suchom stave sa zle rozoznávajú. Skladujte ich na chladnom tmavom mieste v skle alebo v plátených vrecúškach – rozmrvte ich až tesne pred použitím.

Sušenie bylín a korenín

Obvyklá teplota sušenia je 35–40 °C — LOW.

Čas sušenia je 8–12 h.

Cesnak: Očistite, nakrájajte na drobno, rozložte na fóliovú misku a sušte pri teplote 35 °C. Skladovať sa môže v pôvodnom stave alebo rozmrvený na prášok.

Zázvor: Koreň nastrúhajte alebo nakrájajte a sušte pri 35 °C.

Chren: Koreň očistite, nastrúhajte ho alebo nakrájajte na 5 mm plátky a sušte pri 55 °C. Po vysušení ho môžete rozmrviť na prášok.

Bylinkové čaje: Byliny určené na prípravu čaju nemusia byť rozmrvené na prášok. Na jednu šálku vriacej vody sa dá jedna plná čajová lyžička sušených byliniek. Nechajte vyluhovať 5 min, potom ho preceďte. Bylinky sa používajú samotné alebo v zmesiach – napr. anýz, harmanček, mäta prieporná, marinka voňavá – skúste pridať klinček, škoricu, muškátový orech.

Petržlenová vňať: Dobre opláchnite, nechajte odkvapkať a položte na sito. Suší sa 3–4 h.

Bylinkový ocot: Do rôznych druhov octu môžete pridať svoje obľúbené byliny (napr. bazalku alebo cesnak do vinného octu). Do talianskej zmesi na šaláty pridajte oregano, bazalku, cesnak alebo tymián. Všetky druhy bylinkových octov sa pripravujú takto: Do 1 l octu pridajte 50 g sušených bylín, priveďte k varu, nechajte vychladnúť, pred naliatim do fliaš môžete ocot ešte prefiltrovať.

Sušená chlebová zmes: Premiešajte 2 a 1/2 šálky sušenej chlebovej strúhanky alebo kocočiek (usušených v sušičke), pol šálky sušeného cibuľového prášku, 1 lyžička cesnakového prášku, 2 lyžice sušeného petržlenu, 1/2 lyžičky majoránky, 1 lyžica sušeného zeleru, 1 lyžička soli, 1/2 lyžičky mletého korenia. Dobre premiešajte a skladujte vo vzduchotesnej nádobe. Spotrebujte do 2–3 mesiacov. Pridáva sa do polievok (napr. do cesnakovej, hrachovej a iných).

Bylinkové maslo: 1/2 šálky masla, 1/2 šálky oleja, 1 polievková lyžica petržlenu, 1/2 čajovej lyžičky tymiánu, 1/2 čajovej lyžičky bazalky, 1/4 čajovej lyžičky pažítky (všetko sušené), 1/4 čajovej lyžičky soli, 1/8 lyžičky cesnakového prášku. Všetko vymiešajte do hladka. Natiera sa na chlieb.

Sušenie kvetov

Sušička je veľmi vhodná aj na sušenie kvetov. Usuší rýchlo všetky časti kvetov a vylúči všetky potiaže s pliesňami, ktoré sa objavujú pri ostatných spôsoboch sušenia.

Kvety často pri sušení stmavnú, vyberajte preto svetlejšie odtiene. Najkrajšie sú sušené ruže, narcisy, sedmokrásky a karafiáty. Zatiaľ čo si žlté kvety udržia svoju farbu, mnoho bielych kvetov zošedne a sú matné.

Príprava: Tak ako ovocie, režte kvety skoro ráno alebo večer, kedy sú studené a suché. Vždy ich strihajte nožnicami, nikdy netrhajte. Nezbierajte ich hneď po daždi alebo za rosy. Vyberajte kvety pevné, úplne nerozkvitnuté – aj keď sú celkom otvorené kvety krajšie, strácajú často pri sušení okvetné lístky. Kvety sušíme čo najskôr po narezaní. Suší sa pri teplote 40 °C asi 6 až 8 h.

Pot-pourri (zmes): Na prípravu pot-pourri, ktoré osviežujú vzduch v miestnosti, nepotrebujete žiadne exotické druhy kvetov. Môže sa použiť väčšina záhradných kvetov a listov. Kvety ruží sa vyznačujú svojou typickou vôňou, zatiaľ čo kvety ako sedmikrásky a konvalinky dodajú farbu a pridajú na objeme. Aby sa vôňa z kvetov neodparovala, pridávame do zmesi fixatíva, ako napr. puškvorec.

Rozložte ich na sitá a sušte 6 až 8 h. Po vychladnutí ich uložte do vzduchotesných nádob a skladujte na chladných tmavých miestach, pokiaľ nebudete robiť pot-pourri.

Pot-pourri

(všeobecný návod na prípravu)

4 hrste bylín alebo kvetov, 1–2 lyžice fixatívu, 1–2 lyžice miešaného korenia.

Vhoďte sušené bylinky do veľkého pohára, alebo smaltovanej nádoby a premiešajte. Potom v ďaľšej nádobe zmiešajte fixatív a korenie, dobre premiešajte a nasypte na kvety. Skladujte v čistej, vzduchotesne uzavretej nádobe na chladnom tmavom mieste, občas nádobou potraste alebo obsah premiešajte. Použitie: Zmes nasypte do pláteného vrecúška a voľne zaveste v miestnosti. Budú krásne voňať a osviežia vzduch v miestnosti.

recepty

Ovocné recepty

Ovocné lievančeky

1 šálka sušeného ovocia, 1 lyžička prášku do pečiva, 1 šálka polohrubej múky, 1 vajce, 1 lyžička rozpusteného masla, 3 polievkové lyžice cukru, 1/3 šálky mlieka, soľ na ochutenie.

Namočte ovocie do jednej šálky vody. Rozšľahajte celé vajce s cukrom, pridajte maslo, štipku soli, múku, prášok do pečiva a mlieko. Cesto dôkladne premiešajte a pridajte ovocie. Na panvici pečte malé lievančeky a posypte ich škoricovým cukrom.

Ovocná nátierka

1 kg sušeného ovocia (marhule, broskyne, jablká), 1 lyžička škorice, 1 l vody, 200 g cukru, 1 lyžička mandlovej príchute.

Do veľkého hrnca vložte sušené ovocie a vodu. Prikryte pokrývkou a 30 min voľne varte. Vmiešajte cukor, škoricu a mandľovú esenciu, prikryte a za občasného miešania voľne varte ďalších 30 min. Keď je ovocie mäkké, hrniec odstavte a nechajte vychladnúť. Potom roztlačte hmotu na kašu. Skladujte v uzavretom pohári v chladničke. Používajte ako nátierku na toasty a sladké pečivo.

Nápady, rady a doporučenia

· Zo šálky sušených jabĺk a šálky vody možno v mixéri pripraviť jablkovú šťavu.

· Zmiešajte zvyšné jablkové šupky, kúsky sušených jabĺk a banánov – vznikne výborný šerbet alebo prírodné sladidlo do obilnín.

· Sušený citrón a pomaranče, rozmixované na prášok, nahradia kôru.

· Do nápojov možno pridať sušený citrón alebo pomaranč.

· Doma usušené hrozienka sú chutnejšie než kupované.

Zeleninové recepty

Inštantná polievka

Usušte si doma uvarenú polievku na neskoršie použitie. Na fóliovú misku nalejte 1 a 1/2 šálky hustej polievky a usušte. Rozdrvte na prášok. Použitie: Do sušenej polievky pridajte rovnaké množstvo horúcej vody, zamiešajte ju, prikryte a nechajte minútu stáť. Pred konzumáciou ju opäť zamiešajte. Ak sú v polievke väčšie kusy mäsa alebo zeleniny, nechajte ju chvíľu povariť.

Zeleninová pizza

1 pizza v sáčku, sušené plátky paradajok, papriky a cibule, 2 vajcia, 100 g strúhaného syra, kečup, olej, soľ, korenie, oregano, pažítka.

Sušenú zeleninu namočte asi na 1/2 hodiny do vody. Medzitým si pripravte cesto na pizzu podľa návodu na sáčku. Pekáč vymažte olejom, preneste naňho cesto na pizzu a urovnajte ho na celú plochu. Cesto potrite olejom a kečupom a položte naňho plátky paradajok, papriky a cibule. Zalejte rozšlahanými vajciam, osoľte, okoreňte, posypte syrom a oreganom. Pečte asi 15 min pri 180 °C.

Mrkvový koláč s orechami

2 šálky horúcej vody, 2 šálky cukru, 2 šálky preosiatej múky, 2 lyžičky prášku do pečiva, 3 lyžičky škorice, 1/2 šálky sekaných vlašských orechov, 2 šálky sušenej nakrájanej mrkvy, 1 1/2 šálky rastlinného oleja, 2 lyžičky jedlej sódy, 4 vajcia, štipka soli.

Horúcu vodu nalejte na mrkvu, nechajte 1/2 hodiny odstáť, prebytočnú vodu zlejte. Zmiešajte cukor a olej, pridajte suché prísady a vajce. Potom pridajte mrkvu a orechy. Vložte do dobre vymazanej a múkou vysypanej formy. Pečte 30–35 min pri teplote asi 175 °C.

Gazpacho

500 g zrelých paradajok, 1 malá uhorka, 1 zelená paprika, 1/4 šálky cibule, 1/2 šálky mrkvy, 1/4 šálky šalátového oleja, 2 polievkové lyžice octu, 5 kvapiek tabasku, 1/4 čajovej lyžičky nasekanej bazalky, mleté korenie.

Rozmixujte paradajky, uhorku, mleté korenie, cibuľu a papriku, primiešajte ocot, tabasco a bazalku. Zmes usušte na fóliovej miske.

Pred použitím zmiešajte 1 a 1/2 šálky suchej zmesi s dvoma šálkami vody. Nechajte navlhnúť a používajte ako pikantnú prílohu.

Nápady, rady a doporučenia

· Usušte nastrúhanú mrkvu do šalátov, mrkvového koláča (nemusíte zakaždým výťahovať strúhadlo), kapustového šalátu; kocočky a plátky do všetkých ostatných zeleninových pokrmov a zmesí.

· Nakrájajte a usušte si zelenú papriku, cibuľu, zeler, pažítku – práca jedného dňa bude prinášať úžitok po celý rok!

· Sušené zelené fazuľky a hrášok sú najlepšie do šalátov, ako varená zelenina, do zmesí, polievok, dusených jedál a minútok.

· Sušené paradajkové plátky sa používajú na ozdobenie šalátov. Môžu sa pridávať do polievok, dusených jedál a minútok.

· Sušená kapusta sa pripravuje na kyslo.

· Cibuľový prášok sa získa usušením celých plátkov cibule do chrumkava.

Chlieb a cestoviny

Sušený chlieb

Nakrájajte deň starý chlieb na kocočky. Sušte ich asi jednu hodinu. Z 500 g chleba sú po usušení asi 4 šálky. Ak chcete chlieb pred sušením ochutiť, polejte kocočky tromi lyžicami rozpusteného masla, pridajte cesnak so soľou, parmazán alebo iné korenie a potom sušte do chrumkava. Pridáva sa do šalátov alebo polievok. Podobne môžete použiť i pečivo alebo si usušiť kocočky do knedlíkov a polievok.

Syr na cestoviny

Môžete ho mať stále k dispozícii – stačí len obľúbený syr rozmixovať alebo nastrúhať a usušiť. Syr, soľ a korenie vložte do malého polyetylénového sáčku a vzduchotesne ho uzavrite. Do väčšieho sáčku vložte cestoviny, pridajte do vnútra sáčok so syrom a opäť celé vzduchotesne uzavrite. Použitie: Cestoviny uvarte do mäkka v slanej vode. Posypte syrovou zmesou, zamiešajte a na 6 minút prikryte. Potom znovu premiešajte a môžete podávať. Možno dochutiť maslom a korením.

Rezance

2 šálky bielej múky (na tuhšie cesto viac), 1/4 šálky sójovej múky (znížiť dávku múky), 1/4 šálky pšeničných klíčkov (znížiť dávku múky), 2 vajcia, 1/2 šálky smotany alebo mlieka, soľ.

Keď pripravujete domáce rezance, môžete ich tiež usušiť: Rozšľahajte vajce, pridajte ostatné prísady a spracujte. Rozdeľte cesto na tri časti. Rozvaľkajte každú časť na tenko na pomúčenej podložke. Ostrým nožom nakrájajte prúžky široké 5 až 10 mm. Vložte ich na sitá a sušte pri teplote 60 °C. Vystačia asi na 6 šáliek rezancov. Uschovajte ich v polyetylénovom sáčku alebo v chladničke, kde vydržia dlhšie.

Inštantná ryža

Uvarte ryžu podľa návodu a usušte.

Použitie: Nalejte na ryžu rovnaké množstvo horúcej vody a nechajte 5 minút stáť.

Inštantné rezance

Pripravujú sa rovnako ako inštantná ryža. Pridávajú sa do sušenej zeleniny, mäsa a polievok.

Sazba a tisk: Honsoft, 1999.

